Voinko tulla raskaaksi imetysaikana?
Raskaaksi voi tulla jo kolmen viikon jälkeen synnytyksestä. Imetys voi estää ovulaation, mutta sen ehkäisytehoon ei kannata täysin luottaa. Jos imetät etkä halua tulla raskaaksi, käytä säännöllistä ehkäisymenetelmää lääkärin suositusten mukaan.
fi
Voinko tulla raskaaksi milloin tahansa kuukautiskierron aikana – muinakin kuin hedelmällisinä päivinä?
Kyllä. Vaikka kuukautiskiertosi olisi säännöllinen ja laskisit tarkkaan kuukautiskierron hedelmälliset päivät, ovulaation ajankohtaa on vaikea ennustaa. Siittiöt voivat elää naisen elimistössä jopa viisi päivää, joten hedelmällisyysaika on todellisuudessa pidempi kuin usein kuvitellaan. Suojaamattomassa yhdynnässä on aina raskaaksi tulemisen riski.
fi
Voinko tulla raskaaksi, jos vältän seksiä ovulaation aikaan?
Jos et halua tulla raskaaksi, sinun tulee aina käyttää säännöllistä ehkäisymenetelmää, piste.
Vaikka kuukautiskierto olisi säännöllinen, ovulaation ajankohtaa on vaikea ennustaa. Sen lisäksi siittiöt voivat elää naisen elimistössä jopa viisi päivää, joten ’hedelmällisyysikkunaa’ on vaikea määrittää.
Vaikka osaisit määrittää tämän hedelmällisyysikkunan tarkasti ja välttäisit seksin harrastamista ovulaation aikana, me kaikki tiedämme, etteivät asiat aina mene suunnitelmien mukaan.  Siihen on syynsä, miksi seksistä pidättäytymistä ei suositella ehkäisykeinona!
fi
Voinko tulla raskaaksi, jos yhdyntä keskeytetään ennen siemensyöksyä?
Keskeytetty yhdyntä ei ole missään tapauksessa luotettava ehkäisymenetelmä. Yhdynnän oikea-aikainen keskeyttäminen on vaikeaa, ja ennen siemensyöksyä purkautuvassa nesteessä saattaa lisäksi olla siittiöitä. Raskaaksi tuleminen on mahdollista, jos siittiöitä pääsee emättimeen.
fi